סולומון אש

סולומון אָש (באנגלית: Solomon Eliot Asch; 14 בספטמבר 1907 – 20 בפברואר 1996) היה פסיכולוג יהודי-אמריקאי מאסכולת הגשטלט, מחלוצי הפסיכולוגיה החברתית.

קורות חיים
אש נולד למשפחה יהודית בוורשה שבפולין, והיגר לארצות הברית בשנת 1920. הוא קיבל תואר דוקטור מאוניברסיטת קולומביה בשנת 1932, ובמשך 19 שנה כיהן כפרופסור במחלקה לפסיכולוגיה במכללת סווארת'מור בפנסילבניה.

הוא התפרסם בשנות ה-50 של המאה ה-20, בעקבות ניסוי הקונפורמיות שהראה כי ללחץ חברתי ישנה השפעה חזקה על היחיד, כזו שיכולה להשפיע על אמונותיו והתנהגותו, גם כאשר ברור כי הקבוצה טועה. אש השפיע במחקרו הן על תחום הפסיכולוגיה הקוגניטיבית, והן על הפסיכולוגיה החברתית, ובפרט על ניסוי מילגרם המאוחר יותר.

בנוסף ערך אש מחקר ידוע בנושא אפקט הראשוניות: בניסוי הוצגו תכונות של אדם מסוים לשתי קבוצות בסדר ישר והפוך; הוכח שהקבוצה של האנשים שראו את התכונות השליליות קודם תפסו את האדם בצורה שלילית יותר, בעוד אלה שראו את התכונות החיוביות קודם תפסו אותו בצורה חיובית.

ראו גם
מונחים בפסיכולוגיה חברתית
ניסוי הכלא של זימברדו
הניסוי של מילגרם

קישורים חיצוניים

ניו יורק: אישים
פסיכולוגים חברתיים יהודים
פסיכולוגים חברתיים אמריקאים
פסיכולוגים יהודים אמריקאים
יהודים חברי האקדמיה האמריקאית לאמנויות ולמדעים
מהגרים מפולין לארצות הברית
בעלי תואר דוקטור מאוניברסיטת קולומביה
סגל אוניברסיטת פנסילבניה
בוגרי הסיטי קולג' של ניו יורק
אמריקאים שנולדו ב-1907
אמריקאים שנפטרו ב-1996